Sean Connery

Sir Thomas Sean Connery (25 Magus 1930 - 31 Gumas 2020), toi ko' lobi ointutunan sabaagi Sean Connery, nopo nga songulun mimingkono om penerbit Scotland i nakaanu Academy Award (Gaa Akademi), duo BAFTA Award (Gaa BAFTA) (iso nopo nga Anugerah Akademi Persekutuan BAFTA) om tolu Golden Globes (Dunia Emas) (kohompit no Anugerah Cecil B. DeMille om iso Anugerah Henrietta). Dikasetriakan isio do Elizabeth II ontok Madas 2000, nokotorimo Kepujian Pusat Kennedy id Amerika Syarikat.

Ointutunan i Connery sabaagi mimingkono do kono James Bond, mimingkono koiso id suang turu filem Bond koiso id pialatan 1962 gisom 1983. Ontok 1988, nakaanu i Connery Gaa Akademi montok Mimingkono Pomoruhang Abantug mantad filem The Untouchables. Filem disio kohompit no Marnie, The Name of the Rose, The League of Extraordinary Gentlemen, IIndiana Jones and the Last Crusade, The Hunt for Red October, Highlander, Murder on the Orient Express, Dragonheart, om The Rock.

 Koposion Gulu 
Thomas Sean Connery nopo nga nopungaranan sabaagi Thomas mantad do todu dau; om nosusu id Fountainbridge, Edinburg, Scotland ontok 25 Magus 1930. Tina dau, ii Euphemia McBain nopo nga songulun momuumupu om tapa dau, Joseph Connery nopo nga pakalaja kilang om papanau do luri. 

Nokoimpuun nogi i Connery do momonsoi tinan ontok 18 toun om mantad 1951 po om mininluda no yau miampai di Ellington, bagas jurulatih gim id suang tentera British. Isio nogi nga nokoumbal do mampayat id Mr. Universe 1950, om ogumu o towud ii pinopoili dau id suang piboian 1953, om kotootolu kalas Junior nopo nga nokosuang id klasifikasi Tulun Takawas. Nokotingkod isio do momonsoi tinan soira nokoruba songulun tulun Amerika ii minogolit dau id piboian sabab do saiz otot om au miagal di Connery tu mada do miolit id abaabayan atlet tu papagama diolo do atagakan kagarasan otot.   

 Sukuon